Tietoja Yhdysvaltain presidenteistä
Muita tietoja > Leskeksi jääneet Yhdysvaltain presidentit

Seuraavat 18 Yhdysvaltain presidenttiä on jäänyt leskeksi:
John Adams
Thomas Jefferson
James Monroe
Andrew Jackson
Martin Van Buren
John Tyler
Millard Fillmore
Franklin Pierce
Rutherford B. Hayes
Chester A. Arthur
Benjamin Harrison
Theodore Roosevelt
Woodrow Wilson
Herbert Hoover
Richard Nixon
Jimmy Carter
George H. W. Bush
Joe Biden
Heistä kuusi on jäänyt leskeksi ennen presidentin virkakauttaan:
Thomas Jefferson
Andrew Jackson
Martin Van Buren
Chester A. Arthur
Theodore Roosevelt
Joe Biden
Näistä presidenteistä Theodore Roosevelt ja Joe Biden ovat ainoat, jotka ovat avioituneet uudelleen niin ikään ennen presidentinvirkaansa.
Theodore Rooseveltin ensimmäinen puoliso, Alice Hathaway Lee Roosevelt kuoli vain 22-vuotiaana munuaistautiin 14. helmikuuta 1884 - viisitoista ja puoli vuotta ennen Rooseveltin nousua Yhdysvaltain presidentiksi. Kaksi päivää ennen kuolemaansa Alice oli synnyttänyt pariskunnan tyttären, joka sai äitinsä nimen. Toisen kerran Roosevelt meni naimisiin joulukuussa 1886 Edith Kermit Carow Rooseveltin kanssa, joka sittemmin toimi Yhdysvaltain ensimmäisenä naisena Rooseveltin presidentin-kaudella.
Joe Bidenin ensimmäinen puoliso Neilia Hunter Biden, menehtyi 30-vuotiaana auto-onnettomuudessa joulukuussa vuonna 1972 - vajaat 48 vuotta ennen Bidenin nousua Yhdysvaltain presidentin virkaan. Samassa onnettomuudessa kuoli heidän vuoden vanha tyttärensä, Naomi. Joe Biden solmi toisen avioliittonsa kesäkuussa v. 1977 Jill Tracy Jacobs Bidenin kanssa. Jill Biden toimi sittemmin Yhdysvaltain ensimmäisenä naisena Joe Bidenin presidentinkaudella.
Thomas Jefferson, Andrew Jackson, Martin Van Buren ja Chester A. Arthur eivät enää avioituneet uudelleen. He kaikki vannoivat presidentin virkavalan leskimiehinä.
Kolme muuta Yhdysvaltain presidenttiä on jäänyt leskeksi istuessaan presidentinvirassa:
John Tyler
Benjamin Harrison
Woodrow Wilson
Heistä John Tyler ja Woodrow Wilson ovat ainoat, jotka ovat sekä jääneet leskeksi että myös uudelleenavioituneet istuessaan presidentinvirassa.
John Tyler jäi leskeksi syyskuussa 1842, kun hänen ensimmäinen puolisonsa Letitia Cristian Tyler menehtyi aivohalvaukseen 51-vuotiaana vuosi ja viisi kuukautta sen jälkeen kun Tyler oli noussut Yhdysvaltain presidentiksi varapresidentin paikalta. Tämä oli ensimmäinen kerta Yhdysvalloissa, kun istuva presidentti jää leskeksi. Noin kaksi vuotta myöhemmin kesäkuussa 1844 John Tyler solmi toisen avioliittonsa 20 vuotta itseään nuoremman Julia Gardiner Tylerin kanssa. Tämä oli ensimmäinen kerta Yhdysvalloissa, kun istuva presidentti menee naimisiin. Tylerin jäätyä leskeksi tämän uudelleenavioitumiseen asti Johnin ja Letitian miniä ja Robert-pojan vaimo, Priscilla Cooper Tyler, toimi vt. ensimmäisenä naisena.
Woodrow Wilsonin ensimmäinen vaimo, Ellen Louise Axson Wilson, menehtyi munuaisvaivoihin 54-vuotiaana elokuussa vuonna 1914 puolitoista vuotta sen jälkeen, kun hänen miehensä oli noussut Yhdysvaltain 28. presidentiksi. Äitinsä kuoleman jälkeen isänsä uudelleenavioitumiseen asti Woodrow'n ja Ellenin tytär, Margaret Woodrow Wilson, toimi vt. ensimmäisenä naisena. Woodrow Wilson avioitui uudelleen Edith Bolling Galt Wilsonin kanssa 18. joulukuuta vuonna 1915.
Benjamin Harrison jäi leskeksi aivan presidentin virkakautensa loppumetreillä 25. lokakuuta 1892, kun hänen ensimmäinen puolisonsa, Caroline Scott Harrison, kuoli 60-vuotiaana tuberkuloosiin - vain kaksi viikkoa ennen vuoden 1892 Yhdysvaltain presidentinvaaleja. Noissa vaaleissa Harrison oli ehdolla, mutta hävisi ne Grover Clevelandille. Hävittyään vaalit ja jäätyään pois presidentinvirasta Harrison solmi toisen avioliittonsa Mary Lord Scott Dimmickin kanssa 6. huhtikuuta 1897. Tämä oli toinen - ja toistaiseksi viimeisin - kerta, kun Yhdysvaltain presidentti on avioitunut presidentin virkakautensa jälkeen.
Muut yhdeksän presidenttiä on jäänyt leskeksi presidentin virkakautensa jälkeen:
John Adams
James Monroe
Millard Fillmore
Franklin Pierce
Rutherford B. Hayes
Herbert Hoover
Richard Nixon
Jimmy Carter
George H. W. Bush
Heistä Millard Fillmore on ainoa, joka vielä avioitui uudelleen. Fillmoren virkakausi Yhdysvaltain presidenttinä päättyi 4. maaliskuuta 1853. Vain neljä viikkoa myöhemmin hänen ensimmäinen vaimonsa ja Yhdysvaltain ensimmäisenä naisena toiminut Abigail Powers Fillmore menehtyi keuhkokuumeeseen 55-vuotiaana. Viisi vuotta myöhemmin Millard Fillmore meni uusiin naimisiin Caroline Carmichael McIntosh Fillmoren kanssa 10. helmikuuta 1858. Tämä oli ensimmäinen kerta, kun Yhdysvaltain presidentti on avioitunut virkakautensa jälkeen.